Nicolas Léonard Sadi Carnot

Nicolas Léonard Sadi Carnot (1796–1832) panèka fisikawan sè bhângsa Prancis. Salèrana ilmuwan partama sè ngennalaghi hubungan antarana usaha, panas, bân suhu. Karyana sè penting panèka siklus Carnot sè andi' perran dâlem proses macellep sè ideal.Raharjo, Samsudi (2020). Efisiensi Penggunaan Refrigeran pada Mesin Pengkondisian Udara Split. Semarang: Badan Penerbit Universitas Diponegoro Semarang. kaca 20. ISBN 979-704-407-6.

Carnor andi' eppa' anyama Lazare Nicholas Marguerite Carnot. Èppa'na salèrana jhughân ilmuwan, perwira, bân politikus. Nyama Nicolas Léonard Sadi Carnot èberri'i mètorot asmana panyair dâri Karaton Persia, panèka Sa'adi bin Abi Waqqas. Salèrana jhughân andi' panakan sè anyama Marie François Sadi Carnot sè è jhâman adâ' pas dhâddhi prèsidèn Prancis.

Carnot nemmo bân arumusaghi hokom duwâ' termodinamika bân aberri' model universal dâ' ka mesin panas, panèka mesin, sè ngobâ energi panas ka dâlem energi laènna, contona energi kinetik (samangkèn karyana anyama siklus Carnot). Karyana sè palèng otama panèka "Réflexions sur la puissance motrice du feu" (Rèflèksi Daya Gerrak Apoy); terbit taon 1824. È dâlemma aèssè pan-bârâmpan asas, akadhi siklus Carnot, mesin panas Carnot, teorema Carnot, bân èfisiensi termodinamika. Karya Carnot èpa'anyar sareng Benoit Paul Émile Clapeyron, salèrana alakonè pa'anyaran panèka kalabân rumus matematika sè pastè, tor Rudolf Clausius, sè nyamporna'aghi bân sè mamarè. Nicolas Sadi Carnot sèdhâ polana èpèrrè panyakèt kolera.

 Siklus Carnot 
Carnot panèka tokoh partama sè ausaha maongghâ èfisiensi energi sè èghuna'aghi sareng mesin uap. Salèrana andi' argumèn jhâ' rajâna èfisiensi mesin ètantowaghi sareng rajâna suhu sè èghuna'aghi. Parbhândhingânna panèka tabhâlik. Salèrana abhuktèaghi ghâpanèka lèbât pangamadhân.Rusli, Aloysius (2019). "Untuk Penyadaran Ilmu Dan Ilmiah: Suatu Cara Memperkenalkan Konsep Entropi Berdasarkan Pernyataan Clausius, Hipotesis Boltzmann Tentang Interpretasi Molekularnya, Dan Suatu Catatan Metafisika". Prosiding SNIPS 2019: 11. ISBN 978-602-61045-7-1. È taon 1824, Carnot nemmo mesin ideal sè bisa alako dâ' duwâ' suhu sè dhâ-bhidhâ kalabân èfisiensi energi sè padâ. Karyana nèka èdhâsarè sareng pèkkèrânna sè laèn, panèka  siklus Carnot.Zainul, Rahadian (2021). Oktavia, Budhi (ed.). Kimia Material. Padang: Penerbit Berkah Prima. kaca 231. ISBN 978-602-5994-72-2. Modèl mesin sè ampon èkaghâbây panèka mesin kalor kalabân kennengngânna sè tabhâlik tor andi' duwâ' sè narèma panas. Mesin ka'dinto aropa'aghi sala sèttongnga mesin sè palèng èfisien. Proses transformasi energi è dâlem siklus Carnot mamaso' jhughân proses isotermis tor proses adiabatik.Rompas, Parabelem T. D. (2015). Termodinamika Teknik I. Tondano: Unima Press. kaca 58. ISBN 978-602-1376-18-8. Duwâ' macem ka'dinto èlakonè bâng-sèbâng lèbât duwâ' tahap.Yuberti (2014). Konsep Materi Fisika Dasar 2 . Bandar Lampung: Anugrah Utama Raharja. kaca 71. ISBN 978-602-1297-30-8.

 Sombher-sombher 

 Rujughân 

 Asimov, Isaac (1982), Asimov's Biographical Encyclopedia of Science and Technology (Edisi 2nd rev.), Doubleday
 Carnot, Sadi (1960), Reflection on the Motive Power of Fire, Dover
 Carnot, Sadi (1977), Mendoza, E. (ed.), Reflection on the Motive Power of Fire and other papers translated into English, Gloucester, Massachusetts: Peter Smith
 Wilson, S. S. (August 1981), "Sadi Carnot", Scientific American, 245 (2): 102–114, Bibcode:1981SciAm.245b.134W, doi:10.1038/scientificamerican0881-134
 Birkinbine, John; Wahl, W.M. (November 1901), "The Diesel motor", Journal of the Franklin Institute, 152 (5): 371–382, doi:10.1016/s0016-0032(01)90202-9
 Carnot, Sadi (1890). Reflections on the Motive Power of Heat. Thurston, Robert Henry (editor and translator). New York: J. Wiley & Sons.
 (full text of 1897 ed.) (Diarsipkan February 4, 2012, di Wayback Machine.)
 Chisholm, Hugh, ed. (1911). "Carnot, Sadi Nicolas Léonhard" . Encyclopædia Britannica. Vol. 5 (Edisi 11). Cambridge University Press.